<classify> Waziri wa Kazi, Utamaduni, Sanaa na Michezo, Nape Nnauye aliyasema hayo bungeni jana wakatia kijibu swali la Mbunge wa Mbulu Vijijini, Fratei Massay aliyetaka kujua kwa nini Serikali haioni umuhimu wa kujenga kituo cha riadha wilayani Mbulu kwa kuwa wilaya hiyo imetoa wanariadha waliofanya kazi nzuri akiwemo Bayi.Mbunge huyo alibainisha kuwa tayari wilaya hiyo ina eneo linaloweza kujenga kituo hicho bila kusubiri mazungumzo ya mkoa wa Manyara yakamilike ili kupata eneo la kujengea kituo hicho.Nape alisema watashauriana na Halmashauri ya Mbulu kuona namna ya kujenga kituo hicho ikiwa ni njia mojawapo ya kutambua mchango wa wanariadha hawa. Awali Nape alisema kuanzia sasa katika kila mpango ardhi utakaopitishwa lazima utenge maeneo ya michezo kwa ajili ya makazi na shule. Waziri huyo aliwataka wabunge wote nchini kusimamia mipango ya ardhi na kuhakikisha hawapitishi mpango wowote wa ardhi usiotenga maeneo ya michezo.Nape alikuwa akijibu swali la nyongeza la Mbunge wa Viti Maalumu Susan Lyimo Chadema, aliyetaka kufahamu Serikali inafanya nini katika kuhakikisha shule zote nchini zinakuwa na viwanja ili kupata vipaji vingi zaidi.Waswahili wanasema samaki mkunje angali mbichi. Wakati Serikali inapanua elimu walihakikisha viwanja vya michezo katika shule za kata havipo, Je! Serikali inafanya nini kuhakikisha shule zilizonyanganywa viwanja vya michezo vinapatiwa viwanja?Alihoji. Akijibu swali hilo, Nape alisema si kweli kwamba Serikali ilihakikisha shule hizo za kata hazina viwanja, bahati mbaya iliyotokea yapo baadhi ya maeneo, ambapo suala la kutenga viwanja vya kutosha halikuzingatiwa wakati wa kupanga mipango, na maeneo mengine viwanja vilichukuliwa na kubadilishwa matumizi.Tumeendelea kusisitiza kwanza katika kila mpango wa ardhi kuhakikisha tunatenga maeneo ya michezo sio tu kwenye shule lakini maeneo ya michezo yatengwe kwenye makazi ya watu ili kurahisisha watu kushiriki michezo kwenye maeneo yao ya makazi, alisisitiza.Alisema Serikali pia imeendelea kukagua na kurudisha maeneo ambayo yamevamiwa na kubadilishwa matumizi. Waheshimiwa wabunge ninyi ni madiwani tusaidieni mambo mawili, hakikisheni hakuna mipango ya ardhi inayopitishwa wakati hakuna maeneo yalitengwa kwa ajili ya michezo, alisema.Pia alisema shule zinaendeshwa na kumilikiwa na halmashauri hivyo endapo wabunge watakuwa wakali kwenye kubadilisha matumizi ya maeneo ya ardhi bila shaka viwanja vitapatikana na michezo itaendelea.Alikubaliana na wabunge hao kuwa ili michezo iweze kuendelea nchini ni lazima ianzie ngazi za chini kwani habari ya kuanzia ngazi ya juu ni sawa na kupoteza muda bure. Awali, katika swali la msingi la Mbunge wa Viti Maalumu, Martha Umbula CCM alitaka kufahamu ni lini Serikali itasikiliza kilio cha muda mrefu na kujenga kituo cha michezo ya riadha mkoani Manyara ili vijana wengi wenye vipaji waweze kunufaika.Akijibu swali hilo, Nape alikiri kuwa mkoa wa Manyara na wilaya zake una vijana wenye vipaji vya riadha na michezo mingine wakiwemo akina Filbert Bayi na kwamba kutokana na ukweli huo, Serikali inatambua umuhimu wa kujenga kituo cha michezo mkoani humo.Alisema Serikali ya mkoa huo wa Manyara imepanga kujenga kituo cha michezo cha mkoa, mara baada ya kukamilisha mazungumzo na kukubaliana na wananchi wanaomiliki ardhi mkoani humo.  <topic>: michezo 